Fréttir|Skrifstofa eigna og atvinnuþróunar lögð niður
NæstLýsa yfir vonbrigðum með að ríkisstjórnarflokkarnir hafi stutt tillögu Mið…|
Skrif­stofa eigna og atvinnu­þró­un­ar, fjár­mála­skrif­stofa og skrif­stofa þjón­ustu og rekst­urs verða lagðar niður þann 1. júní næst­kom­andi. Þetta kemur fram í til­kynn­ingu frá Reykja­vík­ur­borg í dag.
Til­laga for­manns borg­ar­ráðs, Þor­dísar Lóu Þór­halls­dótt­ur, um stjórn­sýslu­breyt­ingar hjá Reykja­vík­ur­borg voru sam­þykktar í borg­ar­ráði í dag. Breyt­ing­arnar sem taka gildi 1. júní næst­kom­andi hafa það að meg­in­mark­miði að ein­falda, skýra og skerpa stjórn­ar­hætti og bæta þjón­ustu við borg­ar­búa, sam­kvæmt Reykja­vík­ur­borg.
Til verða þrjú ný kjarna­svið, svið þjón­ustu og nýsköp­un­ar, svið mannauðs og starfs­um­hverfis og svið fjár­mála og áhættu­stýr­ing­ar.
Í til­kynn­ing­unni kemur fram að inn­kaupa­ráð fái aukið hlut­verk auk þess sem starf reglu­varðar Reykja­vík­ur­borgar verði eflt. Með þessum breyt­ingum sé lögð áhersla á vand­aða, skil­virka fram­kvæmd og ákvarð­ana­töku ásamt skipu­legu og skýru eft­ir­liti.
Skrif­stofa eigna og atvinnu­þró­unar hefur farið með mál­efni eigna­sjóðs Reykja­vík­ur­borgar jafn­framt því að vinna að verk­efnum á sviði atvinnu­þró­un­ar. Á vef­síðu Reykja­vík­ur­borgar kemur fram að skrif­stofu­stjór­inn sé Óli Jón Hertervig og heyri skrif­stofan undir emb­ætti borg­ar­rit­ara.
Skrif­stofan hefur verið í sviðs­ljós­inu und­an­far­ið, meðal ann­ars vegna aðkomu að fram­kvæmdum við end­ur­bygg­ingu á bygg­ing­unum við Naut­hóls­veg 100. Skrif­stofan sætti harðri gagn­rýni í skýrslu innri end­ur­skoð­unar Reykja­vík­ur­borgar sem birt var í des­em­ber síð­ast­liðn­um.
Þar komst innri end­ur­skoðun að því að skrif­stofa eigna og atvinnu­þró­unar hefði verið setta á "eins konar sjálf­stýr­ingu" sem hefði bitnað á innra eft­ir­liti og verk­lagi skrif­stof­unn­ar. Þá var Hrólfur Jóns­son, þáver­andi skrif­stofu­stjóri, ekki sagður hafa fylgst með verk­efnum skrif­stof­unnar og ekki gefið upp­lýs­ingar um stöðu mála. Enn fremur hefði Hrólfur verið í miklum sam­skiptum við borg­ar­stjóra en ekki við sinn næsta yfir­mann sam­kvæmt skipu­riti, sem er borg­ar­rit­ari.